Ng Kerk Pe Noord | NG Kerk PE-Noord | Eastern Cape
GLO | BID | Vertrou
Gee 'n bydra
Verhuring van geboue
'n Plek van geloof, 'n plek van gebed, 'n plek van vertroue
Omdat God ons bou, maak ons 'n verskil!
Eredienste vind elke Sondag om 09:00 in die kerkgebou plaas. Alle COVID-19 riglyne word gevolg en ons vra elkeen se samewerking ook hierin. Huidiglik kan slegs 50 mense in die kerkgebou toegelaat word onder die nuwe vlak 3 riglyne. Die diens word ook lewendig oor Facebook live vanaf 09:00 af uitgesaai en sal later in die dag op ons Youtube kanaal beskikbaar wees.
Ten spyte van al die beperkinge is ons baie dankbaar dat ons op hierdie manier kan voortgaan met eredienste en bediening. Mag God ons seën ook hierin en ons lei tot meer van Hom. Dankie vir elkeen se gebed en bydra tot die gemeente ook in hierdie tyd!
Indien daar nog enige ander onduidelikhede is skakel ons gerus per e-pos of telefonies.
GLO, BID, VERTROU
Die NG Kerk PE-Noord streef daarna om die hoop wat God vir ons bring aan die gemeenskap en verder aan soveel moontlik mense te bring. Ons kan slegs binne hierdie hoop bestaan omdat God die Een is wat ons deur Sy Heilige Gees in staat stel om dit te doen.
Ons dink hier aan die woorde in Lukas 6:47-48 "Elkeen wat na My toe kom en na my woorde luister en doen wat Ek sê – Ek sal vir julle verduidelik soos wie hy is: Hy is soos 'n man wat by die bou van sy huis die grond diep uitgegrawe en die fondament op die rotsbodem gelê het. Toe daar 'n oorstroming kom en die vloedwater die huis tref, kon dit hom nie beweeg nie, want die huis was goed gebou."
Ons GLO, BID en VERTROU dat God vir elkeen gawes gegee het om uit te kan leef in Sy Koninkryk sodat ons as Sy gemeente 'n verskil kan maak daar waar Hy ons elkeen in Sy diens wil gebruik.